Пък (спътник)
Пък е естествен спътник на Уран, за който са известни само основните данни като орбита, размери и албедо. Открит е на снимки заснети от Вояджър 2 през 1985 г. Получава предварителното означение S/1985 U 1. Понякога бива наричан още Уран 15.

Пък е шестият по големина спътник на Уран, с размери и орбитално разстояние между тези на Миранда и Порция.

Спътникът е единствения, открит от Вояджър достатъчно рано, за да бъде възможно детайлното му заснемане от апарата.

Пък носи името на духа Пък от пиесата Сън в лятна нощ на Шекспир, който също така присъства и в келтската митология.

Вижте също 
 списък на кратери на Пък

Слънчева система
Уран
Спътници на Уран